UEFA Liga prvaka 2019/2020.
UEFA Liga prvaka 2019/2020. bilo je 65. izdanje elitnog evropskog nogometnog klupskog takmičenja, a 28. otkako se UEFA Liga prvaka igra po novom modelu. U takmičenju je učestvovalo 79 ekipa iz 54 nogometna saveza, a samo nogometni savez Lihtenštajna nije imao predstavnika u ovom takmičenju. Takmičenje je počelo 25. juna 2019. prvom kvalifikacijskom rundom, a završilo se finalnom utakmicom 23. augusta 2020. Bayern München pobijedio je Paris Saint-Germain u finalu odigranom na stadionu Estádio da Luz u Lisabonu rezultatom 1–0 i postao prvi osvajač Evropskog kupa koji je pobijedio u svim utakmicama tokom turnira. Zbog pandemije koronavirusa, takmičenje je prekinuto sredinom marta 2020, a nastavljeno u augustu. Utakmice četvrtfinala i kasnije utakmice odigrane su kao jedan susret umjesto dva na neutralnom stadionu u Lisabonu, Portugal (Estádio da Luz i Estádio José Alvalade) bez gledalaca od 12. do 23. augusta.